Music to Watch Boys To

**«Music to Watch Boys To»** (), ամերիկացի երգչուհի և երգահան Լանա Դել Ռեյի երգը։ Երգի հեղինակներն ու պրոդյուսերներն են Դել Ռեյը և նրա հաճախակի համագործակից Ռիկ Նովելսը։ Երգը թողարկվել է որպես Դել Ռեյի չորրորդ ստուդիական ալբոմի՝ *[[Honeymoon]]*-ի երկրորդ սինգլ*։* Երգի պրոդյուսերավորողն է Կիրոն Մենզիսը։ Երգը ձայնագրվել է 2015 թվականին Սանտա Մոնիկայի (Կալիֆոռնիա) «The Green Building»-ում։

## Ստեղծման պատմություն
Դել Ռեյը երգը որպես իր առաջիկա ստուդիական ալբոմի հնարավոր վերնագիր առաջին անգամ հիշատակել է 2014 թվականի հունիսի վերջին։ 2015 թվականի հունվարի 2-ին*, [[Լոս Անջելես Թայմս|Los Angeles Times-]]*ին տված հարցազրույցում, երգչուհին համառոտ խոսել է երգի մասին՝ ասելով, որ այն գրել է «տեսողականորեն». «Երգի վերնագիրը ներկայացնում է այս աղջկա աչքերի, նրա դեմքի կողքով անցնել է մարդկանց ստվերները»։ Դել Ռեյը հետագայում ասել է. ««Music To Watch Boys To»-ն ալբոմի իմ սիրելի երգերից մեկն է, հատկապես սկզբում 30 վայրկյան տևողությամբ ա կապելլան։ Այն ինձ հիշեցնում է Լես Բաքստերի *Jewels of the Sea* ալբոմի բոնուսային թրեքը»։ Երգն սկզբում նախատեսված էր թողարկել նրա լեյբլի կողմից որպես ալբոմի գլխավոր սինգլ։ 

Այն ժամանակ չթողարկված «Music To Waych Boys To» երգի մի հատված առաջին անգամ հայտնվել է ''Honeymoon-''ի գովազդային տեսահոլովակում, որը ներառում էր նաև ալբոմի այլ երգերի հատվածներ, մասնավորապես՝ «Terrence Loves You», «Freak» և «High by the Beach»: 2015 թվականի սեպտեմբերի 9-ին Դել Ռեյը սոցիալական ցանցերում հրապարակել է սինգլի պաշտոնական շապիկը՝ հայտարարել է նաև, որ երգը համաշխարհային պրեմիերա կունենար Beats 1 ռադիոյով: 2015 թվականի սեպտեմբերի 11-ին երգը պաշտոնապես թողարկվել էր որպես *Honeymoon* ալբոմի երկրորդ սինգլ: Երգի գովազդային սկավառակները թողարկվել են որոշ երկրներում: Երգի շապիկի նկարը ստեղծվել է երգչուհու քույրը՝ Չակ Գրանտը:

### Երաժշտական ​​տեսահոլովակ
2015 թվականի հունիսի 3-ին մոդել Ջեյք Մասթը Twitter-ում գրել է, որ նկարահանվել է «Music To Watch Boys To» տեսահոլովակում՝ նաև ենթադրել է, որ տեսահոլովակը կթողարկվեր ամսվա վերջում։ Նույն թվականի սեպտեմբերին Դել Ռեյը տեսահոլովակի նկարահանումներից լուսանկար էր հրապարակել Instagram-ում։ 2015 թվականի սեպտեմբերի 30-ին YouTube-ում տեղի է ունեցել տեսահոլովակի պաշտոնական պրեմիերան։ Տեսահոլովակում Դել Ռեյը պառկած է բազկաթոռին, երաժշտություն է լսում և դիտում է բասկետբոլ խաղացող տղաների, մինչդեռ բեժ զգեստներով մի խումբ երիտասարդ կանայք լողում են ջրի մեջ։ Տեսահոլովակի որոշ տեսարաններ ցուցադրված են սև և սպիտակ։ Տեսահոլովակն ավարտվում է նրանով, որ կանայք ցատկում են ջուրը։ Տեսահոլովակը նկարահանվել է 2015 թվականի ապրիլին և ռեժիսորն է Քինգա Բուրջան։

## Երգերի ցանկ

## Ձայնագրության մասնակիցներ
Տվյալները վերցված են *Discogs-*ից։

* Լանա Դել Ռեյ - վոկալ, հեղինակ, պրոդյուսեր
* Ռիկ Նոուելս - հեղինակ, էլեկտրակիթառ, դաշնամուր, սինթեզատոր
* Կիրոն Մենզիս - պրոդյուսեր, հարվածային գործիքներ, սեմփլեր, հարվածային գործիքներ, պրոդյուսերություն, միքս
* Պատրիկ Ուորեն - ֆագոտ, կլառնետ, հոբոյ, լարայիններ, ֆլեյտա
* Լիոն Միտչելս - ֆլեյտա
* Թրևոր Յասուդա - գործիքավորում, համառոտագիր
* Ռոջեր Ջոզեֆ Մենինգ կրտսեր - բաս, օմնիկորդ
* Կուրտ Բիսչուրա - հարվածային գործիքներ
* Քրիս Գարսիա - Ամփոփում
* Երգը ձայնագրվել է ԱՄՆ-ի Կալիֆոռնիայի Սանտա Մոնիկայի The Green Building
* Մաստերինգը կատարել է Ադամ Այանը Gateway Mastering Studio-ում, Պորտլենդ, Մեն, ԱՄՆ
* Երգը թողարկվել է Cosmic Lime (ASCAP), R-Rated Music, EMI April, Music Inc (Global Music Rights), Sony/ATV Music Publishing
* Չակ (Քերոլայն) Գրանտ - լուսանկարիչ (կազմ)

## Չարթեր

## Թողարկումների պատմություն

## Ծանոթագրություններ

## Արտաքին հղումներ
* 
* 

Կատեգորիա:2015 երգեր
Կատեգորիա:2015 սինգլներ
Կատեգորիա:Երգեր այբբենական կարգով
Կատեգորիա:Լանա Դել Ռեյի երգեր